 Saddaam Xuseen waxaa la dilay isaga oo illaa ilbidhiqsigii ugu dambeeyey ee noloshiisa aaminan in uu yahay hoggaamiyaha rasmiga ah ee Jamhuuriyadda Ciraaq, maalintii la dilayna waxaa dareenno aad isu burinaya ku qaabilay muslimiinta dunida oo u qaybsamay sunni aad uga xumaaday, ama ugu yaraan diiday munaasabadda lagu beegay oo ay u arkayeen daandaansi iyo badheedh iyo shiicada oo shaaracyada Ciraaq ka dhigay damaashaadyo waaweyn iyo dabrid ay ku faraxsan yihiin dilka hoggaamiyahan, oo ay ku eedeynayeen in xukunkiisii uu cabudhin, takoor iyo dil arxan darro ah ku hayey. 